सिला नेरंगलिल सिला मणिधारगल (2022 फ़िल्म)

सिला नेरंगालिल सिला मणिधारगल (अंग्रेज़ी: Some people at some moments) 2022 की भारतीय तमिल भाषा की एक हाइपरलिंक ड्रामा फिल्म है। यह फिल्म नवोदित विशाल वेंकट द्वारा लिखित और निर्देशित है तथा एआर एंटरटेनमेंट और ट्राइडेंट आर्ट्स द्वारा निर्मित की गई है। फिल्म में अशोक सेलवन मुख्य भूमिका में हैं जबकि नास्सर, के. मणिकंदन, अबी हसन, अंजू कुरियन, रेया, के.एस.रविकुमार, रियथ्विका और शिवमारन सहायक भूमिकाओं में हैं। फिल्म का संगीत राधन ने, छायांकन मेयेंदिरन ने और संपादन प्रसन्ना जीके द्वारा तैयार किया है। सिनेमाघरों में यह फिल्म 28 जनवरी 2022 को रिलीज हुई तथा इसे अनुकूल समीक्षाएं भी प्राप्त हुई।
निर्माण
सिला नेरंगलिल सिला मणिथार्गल दिवंगत लेखक जयकान्तन का पुरस्कार विजेता उपन्यास था जिस पर बाद में 1977 में ए. भीमसिंह द्वारा इसी नाम से फिल्म बनाई गई थी। जुलाई 2021 में कमल हासन ने अशोक सेलवन के नए प्रोजेक्ट का शीर्षक सिला नेरंगलिल सिला मणिधारगल (एक अलग कहानी के साथ) ट्विटर पर घोषित किया। दिसंबर 2021 में जयकान्तन के बच्चों ने हासन को इस शीर्षक के उपयोग से बचने की अपील की क्योंकि यह शीर्षक उनके पिता के नाम का पर्याय था। लेकिन फिर भी शीर्षक नहीं बदला गया। जनवरी 2021 में इस फिल्म का फिल्मांकन शुरू हुआ और दिसंबर तक पूरा हो गया।

सन्दर्भ

बाहरी कड़ियाँ


श्रेणी:2022 की फ़िल्में
श्रेणी:भारतीय ड्रामा फ़िल्में